open-index/open-wikipedia-markdown huggingface dataset:
Παγοδρομία ταχύτητας στους Χειμερινούς Ολυμπιακούς Αγώνες 1924 – 10.000 μέτρα ανδρών

Τα **10.000 μέτρα ανδρών** ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 16 αθλητές από 6 χώρες έλαβαν μέρος στον αγώνα που διεξήχθη στις 27 Ιανουαρίου 1924 στο Ολυμπιακό Στάδιο του Σαμονί στη Γαλλία. 

Νικητής αναδείχθηκε ο Φινλανδός Τζούλιους Σκούτναμπ, ενώ το ασημένιο μετάλλιο κατέκτησε ο συμπατριώτης του Κλας Τούνμπεργκ και το χάλκινο ο Νορβηγός Ρόαλντ Λάρσεν. Τον αγώνα παρακολούθησαν συνολικά 1.589 θεατές και βασικός κριτής ήταν ο Νορβηγός Χανς Όσκαρ Χάμερσταντ.

## Συμμετέχουσες χώρες
Στον ιστότοπό της, η Διεθνής Ολυμπιακή Επιτροπή ονομάζει 5 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 6 χώρες που έλαβαν μέρος είναι οι εξής (σε παρένθεση ο αριθμός των αθλητών):

*  Γαλλία (3)
*  Ηνωμένες Πολιτείες (4)
*  Λετονία (1)
*  Νορβηγία (4)
*  Πολωνία (1)
*  Φινλανδία (3)

## Σύνοψη αγωνίσματος
Όπως και στις άλλες αποστάσεις, οι χρόνοι εκείνης της περιόδου δεν ήταν ενδεικτικοί για τα φαβορί, καθώς μόνο οι Φινλανδοί είχαν προπονηθεί στο Νταβός, το ταχύτερο παγοδρόμιο της εποχής. Εκεί, ο Τζούλιους Σκούτναμπ είχε σημειώσει χρόνο 18:02.4. Ο Σκούτναμπ ήταν 34 ετών, έπαιρνε μέρος σε διεθνείς αγώνες από πριν το ξέσπασμα του Α΄ Παγκοσμίου Πολέμου και ήταν ακόμα μεταξύ των κορυφαίων αθλητών όταν ξανάρχισαν οι αγώνες τη δεκαετία του 1920.

Σύμφωνα με τους κανόνες της Διεθνούς Ένωσης Παγοδρομίας, οι αθλητές αγωνίστηκαν σε ζευγάρια και έπρεπε να καλύψουν απόσταση 10.000 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα. Ο Σκούτναμπ κληρώθηκε να αγωνιστεί ενάντια στον συμπατριώτη του Κλας Τούνμπεργκ, ο οποίος είχε ήδη κατακτήσει δύο χρυσά μετάλλια στα 1.500 και στα 5.000 μέτρα και ήταν ένα από τα φαβορί για μετάλλιο, αν και δεν θεωρούνταν ισχυρός στα 10.000 μέτρα. Οι δύο τους σημείωσαν τον πρώτο και τον δεύτερο ταχύτερο χρόνο του αγώνα και κατέκτησαν τις δύο πρώτες θέσεις της κατάταξης. Το παγοδρόμιο του Σαμονί αποδείχτηκε γουρλίδικο για τον Σκούτναμπ, καθώς εκεί κέρδισε και τον έτερο σημαντικό τίτλο του, το Ευρωπαϊκό πρωτάθλημα του 1926.

Οι Νορβηγοί δεν κατάφεραν να φτάσουν τους χρόνους των δύο Φινλανδών και περιορίστηκαν στις επόμενες τέσσερις θέσεις της κατάταξης, με τον Ρόαλντ Λάρσεν να κατακτά το χάλκινο μετάλλιο.

## Ρεκόρ
Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924:

Τα ακόλουθα ρεκόρ σημειώθηκαν κατά τη διάρκεια του αγώνα:

## Τελική κατάταξη
[thumb|185px|Ο [Λέοναρντ Κουάγκλια]]

## Παραπομπές


## Εξωτερικοί σύνδεσμοι
* 
* 

10000 μετρα ανδρών
Λεονίντ Κουλίκ

Ο **Λεονίντ Αλεξέγιεβιτς Κουλίκ** (ρωσ. Леонид Алексеевич Кулик, 19 Αυγούστου 1883 – 14 ή 24 Απριλίου 1942) ήταν Ρώσος και Σοβιετικός ορυκτολόγος, αξιοσημείωτος για τις έρευνές του επί των μετεωριτών.

Ο Κουλίκ γεννήθηκε στο Ντόρπατ της τότε Ρωσικής Αυτοκρατορίας, το σημερινό Τάρτου της Εσθονίας, και σπούδασε στο Αυτοκρατορικό Ινστιτούτο Δασοκομίας στην Αγία Πετρούπολη, καθώς και στο Αυτοκρατορικό Πανεπιστήμιο του Καζάν. Υπηρέτησε στον ρωσικό στρατό κατά τον Ρωσοϊαπωνικό Πόλεμο και μετά φυλακίσθηκε κάποιο διάστημα για επαναστατικές πολιτικές δραστηριότητες. Κατόπιν πάντως τον βρίσκουμε και πάλι στον στρατό, κατά τον Α΄ Παγκόσμιο Πόλεμο.

Μετά τον πόλεμο δίδαξε αρχικώς ορυκτολογία στο Τομσκ και το 1920 του προσφέρθηκε μια θέση εργασίας στο Ορυκτολογικό Μουσείο στην Αγία Πετρούπολη.

Το 1927 ήταν επικεφαλής της πρώτης ερευνητικής αποστολής για την εξέταση της περίφημης Εκρήξεως της Τουνγκούσκα, του μεγαλύτερου καταγεγραμμένου συμβάντος προσκρούσεως αστεροειδούς στη Γη στους ιστορικούς χρόνους, που είχε λάβει χώρα στις 30 Ιουνίου 1908. Στο αναγνωριστικό αυτό πρώτο ταξίδι στην περιοχή συνοδευόταν από τον ζωγράφο και σχεδιαστή Νικολάι Ιβάνοβιτς Φεντόροφ και άλλους. Μεταξύ άλλων πήρε συνεντεύξεις από ντόπιους αυτόπτες μάρτυρες του συμβάντος. Περπάτησε την περίμετρο της περιοχής όπου τα δένδρα είχαν πέσει από την έκρηξη και βεβαιώθηκε ότι η κατεύθυνση της πτώσεώς τους ήταν η αντίθετη προς το υπόκεντρο της εκρήξεως. Ωστόσο δεν βρήκε μετεωριτικά θραύσματα.

Κατά τον Β΄ Παγκόσμιο Πόλεμο ο Λεονίντ Κουλίκ πολέμησε και πάλι για την πατρίδα του, αυτή τη φορά με ένα παραστρατιωτικό σώμα εξαιτίας της μεγάλης ηλικίας του. Αιχμαλωτίσθηκε από τον γερμανικό στρατό και πέθανε σε ένα στρατόπεδο αιχμαλώτων πολέμου από τύφο, σε ηλικία 58 ετών.

## Ονομάσθηκαν προς τιμή του
* Ο αστεροειδής 2794 Κούλικ, που ανακαλύφθηκε το 1978.
* Ο κρατήρας Κουλίκ στην αόρατη από τη Γη πλευρά της Σελήνης.

## Παραπομπές


## Εξωτερικοί σύνδεσμοι
* Virtual Exploration Society: Ο Λεονίντ Κουλίκ  στο *www.unmuseum.org*
* Шышанаў В.: ''У пошуках «беларускага дзіва»'' // περιοδ. Культура, № 14 (έτος 2002), σσ. 13-19 

Κατηγορία:Ορυκτολόγοι
Κατηγορία:Ρώσοι γεωλόγοι
Κατηγορία:Σοβιετικοί επιστήμονες
Ριπ Κίρμπι

right|200 px|thumb|Rip Kirby
**Ριπ Κίρμπι** (**Rip Kirby**) είναι αναγνωριστικός τίτλος μίας Αμερικανικής εικονογραφημένης σειράς (κόμικς) αστυνομικής υφής, που δημιούργησε ο Άλεξ Ρέιμοντ κατόπιν πρότασης του συγγραφέα, δημοσιογράφου, εκδότη και γενικού διευθυντή της εταιρείας King Features Syndicate, Ward Greene (1892 – 1956) που ήταν και ο εμπνευστής του συγκεκριμένου χαρακτήρα. Η σειρά παρουσιάστηκε ως καθημερινό κόμικ-στριπ εφημερίδων με επιπλέον Κυριακάτικη έκδοση, από τις 4 Μαρτίου του 1946 έως και την 26 Ιουνίου 1999.
## Υπόθεση
Το πρωταγωνιστικό πρόσωπο (φυσιογνωμικό πρότυπο για το οποίο ήταν ο ίδιος ο Greene) είναι ο βετεράνος νεοϋορκέζος πεζοναύτης Rip Kirby, που μετά τη λήξη του Β’ Π.Π. αποφασίζει να εργαστεί σαν ιδιωτικός ντετέκτιβ. Δίπλα του ως συμπαραστάτες έχει την κοπέλα του, το μανεκέν Judith Lynne “Honey” Dorian (από τα ονόματα των τριών κοριτσιών του Ρέιμοντ) και το μεταμελημένο, πρώην διαρρήκτη, Desmond. Ένα από τα βασικά χαρακτηριστικά της σειράς ήταν ότι ο πρωταγωνιστής χρησιμοποιούσε επιστημονικά τεκμηριωμένους τρόπους δράσης.

## Συντελεστές
Το σενάριο κράτησαν, κατά σειρά, οι Ward Greene (1946 – 1952), Fred Dickenson (1952 – μέσα ’80ς) και John Franklin Prentice (μέσα ’80ς – 1999) με βοηθό τον Al Williamson. Αρχικός εικονογράφος ήταν ο Ρέιμοντ, μετά το θάνατο του οποίου ανέλαβε για περισσότερα από 40 έτη ο Prentice (1920 – 1999), που ήταν ο συνολικά υπεύθυνος από τα μέσα της δεκαετίας του ’80, γράφοντας και το σενάριο. 
## Βραβεία
Ο Ρέιμοντ τιμήθηκε για το συγκεκριμένο έργο με το βραβείο Reuben (1949), ο Prentice δε, με το Βραβείο της Εθνικής Κοινότητας των δημιουργών κόμικς, τρεις φορές (1966, 1967, 1986).
## Επανεκδόσεις
Από τις 15 Σεπτεμβρίου 2009 έως το 2019, η εταιρεία *IDW* αναπαρήγαγε τη σειρά, εκδίδοντας συνολικά 11 Τόμους. Στους τέσσερις πρώτους περιέχεται η δουλειά του Ρέιμοντ και στους υπόλοιπους εκείνη του Prentice, έως και το 1975.

## Στην Ελλάδα
Δημοσιεύτηκε επί 2 έτη (ιστορία: "Ο Ληστής με τις Μπιγκόνιες" των Prentice - Dickenson) στο περιοδικό *Εικόνες* (Α’ Περιόδου) των εκδόσεων *Έλκην* (1955) της Ελένης Βλάχου. Αργότερα παρουσιάστηκε στα *Επίκαιρα* και τέλος από την εταιρεία *ΜΑΜΟΥΘ COMIX* (1 άλμπουμ) μέσω της σειράς «Κλασική Περιπέτεια» (1988).

## Παραπομπές


Κατηγορία:Αμερικανικά κόμικς
Ελένη Ερήμου

Η **Ελένη Ερήμου** (γενν. Αθήνα, 1945) είναι Ελληνίδα ηθοποιός του κινηματογράφου, του θεάτρου και της τηλεόρασης.

Σπούδασε νομικά (1978) και οικονομικά (Πάντειος), ενώ είναι απόφοιτος της Δραματικής Σχολής του Πέλου Κατσέλη (1967). Το ντεμπούτο της στο σινεμά πραγματοποιήθηκε το 1962 στην ταινία *Δεν Γνώρισα Μητέρα*, ενώ πρώτη φορά ανέβηκε στο θεατρικό σανίδι το 1968, στην παράσταση του έργου *Πέερ Γκυντ* του Ερρίκου Ίψεν. Το Μάρτιο του 1992 φωτογραφήθηκε για το τολμηρό περιοδικό *Playboy*.

## Φιλμογραφία

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Νιεντισίνα

Η **Νιεντισίνα** (πολωνικά: *Niedyszyna*) είναι χωριό στη διοικητική περιφέρεια της Γκμίνα Μπεουχάτουφ, εντός του Πόβιατ Μπεουχάτουφ στο Βοεβοδάτο Λοτζ της κεντρικής Πολωνίας. Βρίσκεται περίπου 7 χιλιόμετρα βορειοανατολικά του Μπεουχάτουφ και 44 χιλιόμετρα νότια της πρωτεύουσας του βοεβοδάτου, Λοτζ.

## Παραπομπές


Κατηγορία:Χωριά της Πολωνίας
Κατηγορία:Χωριά του Πόβιατ Μπεουχάτουφ
Σταυρός της Ελευθερίας και της Αλληλεγγύης

Ο **Σταυρός της Ελευθερίας και της Αλληλεγγύης** (πολωνικά: *Krzyż Wolności i Solidarności*) καθιερώθηκε στις 5 Αυγούστου 2010, για να τιμήσει τα μέλη της δημοκρατικής αντιπολίτευσης στην Πολωνία που μεταξύ των ετών 1956 και 1989 σκοτώθηκαν, τραυματίστηκαν ή πληγώθηκαν σοβαρά, συνελήφθησαν, κρατήθηκαν ή φυλακίστηκαν τουλάχιστον 30 ημέρες, που έχασαν δουλειά ή αποβλήθηκαν από το σχολείο ή το πανεπιστήμιο για τουλάχιστον 6 μήνες ως αποτέλεσμα των δραστηριοτήτων τους προς όφελος μιας ελεύθερης και δημοκρατικής Πολωνίας. Τα άτομα που έχουν βρεθεί ότι έχουν συνεργαστεί με το κομμουνιστικό καθεστώς δεν μπορούν να βραβευτούν.

## Σχέδιο
Ο σταυρός είναι ένας ασημένιος, κόκκινος επισμαλτωμένος ελληνικός σταυρός, παρόμοιος με αυτόν του Τάγματος του Σταυρού της Ανεξαρτησίας και του Σταυρού της Ανεξαρτησίας του 1930. Αναγράφεται το «WOLNOŚĆ I SOLIDARNOŚĆ» (*ΕΛΕΥΘΕΡΙΑ ΚΑΙ ΑΛΛΗΛΕΓΓΥΗ*) στις οριζόντιες λωρίδες. Στο κέντρο του σταυρού υπάρχει σκαλισμένη στυλιζαρισμένη εικόνα του Λευκού Αετού. Η πίσω πλευρά του σταυρού είναι λεία. Ο σταυρός έχει διάμετρο 42 χιλ...

Ο Σταυρός της Ελευθερίας και της Αλληλεγγύης είναι κρεμασμένος από μια λευκή κορδέλα, πλάτους 38 χιλ. Συμμετρικά διατεταγμένες κατά μήκος των άκρων της κορδέλας είναι χρυσές και βυσσινί λωρίδες, η κάθε μία πλάτους 3 χιλ.

## Παραπομπές


## Δείτε επίσης
* Τάγματα, παρασημοφορήσεις και μετάλλια της Πολωνίας
* Τάγμα του Σταυρού της Ανεξαρτησίας
* Σταυρός της Ανεξαρτησίας

Κατηγορία:Τάγματα, παράσημα και μετάλλια της Πολωνίας
Αξιωματικός υπηρεσίας

**Αξιωματικός υπηρεσίας** ονομάζεται η θέση ή το χαρτοφυλάκιο που ανατίθεται σε έναν εργαζόμενο σε τακτική βάση ή εκ περιτροπής. Οι αξιωματικοί υπηρεσίας εκτελούν διοικητικά καθήκοντα και καλούνται να διαχειριστούν περιστατικά καθ' όλη τη διάρκεια που εκτελούν καθήκοντα αξιωματικού υπηρεσίας, που συνήθως δεν υπερβαίνουν τις 48 ώρες, πέραν των κανονικών καθηκόντων τους. Ο απερχόμενος αξιωματικός υπηρεσίας υποχρεούται να δώσει πλήρη αναφορά για το διάστημα εκτελούσε καθήκοντα. Επίσης, είναι υπεύθυνος για την ασφάλεια του κτιρίου, αστυνομικού τμήματος ή στρατοπέδου.

Στις ένοπλες δυνάμεις, οι ευθύνες ενός αξιωματικού υπηρεσίας ποικίλλουν ανάλογα με τη θέση. Οι στρατιωτικές μονάδες μπορεί να έχουν αξιωματικούς υπηρεσίας που είναι υπεύθυνοι για τη στρατιωτική μονάδα και να λειτουργούν ως εκπρόσωπος του διοικητή. 

## Παραπομπές


Κατηγορία:Επιβολή του νόμου
Κατηγορία:Στρατιωτική καθημερινότητα
Βζόντσα (Πόβιατ Παμπιανίτσε)

Η **Βζόντσα** (πολωνικά: *Wrząca*) είναι χωριό στη διοικητική περιφέρεια της Γκμίνα Λουτόμιερσκ, εντός του Πόβιατ Παμπιανίτσε στο Βοεβοδάτο Λοτζ της κεντρικής Πολωνίας. Βρίσκεται περίπου 2 χιλιόμετρα ανατολικά του Λουτόμιερσκ, 16 χιλιόμετρα βορειοδυτικά της Παμπιανίτσε και 18 χιλιόμετρα δυτικά της πρωτεύουσας του βοεβοδάτου, Λοτζ.

## Παραπομπές


Κατηγορία:Χωριά της Πολωνίας
Κατηγορία:Χωριά του Πόβιατ Παμπιανίτσε
Ιγκνάτσι Βισογκότα Ζακσέφσκι

Ο **Ιγκνάτσι Βισογκότα Ζακσέφσκι** (πολωνικά: *Ignacy Wyssogota Zakrzewski*) (1745-1802) ήταν σημαντικός Πολωνός ευγενής, πολιτικός, συλλέκτης τέχνης, ελευθεροτεκτονιστής και Δήμαρχος της Βαρσοβίας κατά τα τελευταία χρόνια της Πολωνικής-Λιθουανικής Κοινοπολιτείας, το 1792 και 1794.

## Βιογραφία
αριστερά|135x135εσ
Ο Ζακσέφσκι γεννήθηκε στο Στάρι Μπιάουτς (Βοεβοδάτο της Μεγάλης Πολωνίας). Ήταν βουλευτής του Πόζναν για το Μείζων Σέιμ και ένας από τους συν-συγγραφείς των μεταρρυθμίσεων του θησαυροφυλακίου που εγκρίθηκαν από το Σέιμ κατά τη διάρκεια του Συντάγματος της 3ης Μαΐου. Το 1791 ίδρυσε την Εταιρεία Φίλων του Συντάγματος και ήταν ένας από τους πιο σημαντικούς υποστηρικτές των μεταρρυθμίσεων που πέρασαν από αυτήν την πράξη, μαζί με τον Χούγκο Κοουόνταϊ και τον Ιγκνάτσι Ποτότσκι. Το 1792 έγινε Δήμαρχος της Βαρσοβίας, αλλά ανατράπηκε από τη Συνομοσπονδία της Ταργκοβίτσα. Μετά το ξέσπασμα της Εξέγερσης του Κοστσιούσκο και της Εξέγερσης της Βαρσοβίας το 1794, κατείχε ξανά αυτή τη θέση. Ταυτόχρονα, κατείχε μια σειρά σημαντικών κυβερνητικών θέσεων κατά τη διάρκεια του πολέμου με τη Ρωσία, μεταξύ των οποίων ηγήθηκε του Προσωρινού Περιφερειακού Συμβουλίου και του Ανώτατου Εθνικού Συμβουλίου. Αφού το τμήμα της Πολωνίας, μαζί με τη Βαρσοβία, προσαρτήθηκε τελικά ως αποτέλεσμα του τρίτου διαμελισμού, συνελήφθη από τους Ρώσους και φυλακίστηκε στην Αγία Πετρούπολη. Απελευθερώθηκε από τη φυλακή το 1796, επέστρεψε στην Πολωνία και πέρασε το υπόλοιπο της ζωής του σε ένα μικρό αρχοντικό στο Ζελέχουφ. Πέθανε στις 15 Φεβρουαρίου 1802.

### Μνήμη
Ο Ιγκνάτσι Βισογκότα Ζακσέφσκι είναι ένας από τους χαρακτήρες που απαθανατίστηκαν στον πίνακα του Γιαν Ματέικο του 1891, *[[Σύνταγμα της 3ης Μαΐου 1791 (πίνακας ζωγραφικής)|Σύνταγμα της 3ης Μαΐου 1791]]*.

## Παραπομπές


## Πηγές
*  

Κατηγορία:Πολωνοί ευγενείς
Κατηγορία:Δήμαρχοι της Βαρσοβίας
Κατηγορία:Πολωνοί πολιτικοί
Κατηγορία:Μέλη του Μείζονος Σέιμ
Κατηγορία:Αποδέκτες του Τάγματος του Λευκού Αετού (Πολωνία)
Μαμαντού Κανέ

Ο **Μαμαντού Κανέ** (γαλλικά: *Mamadou Kané*) (22 Ιανουαρίου 1997) είναι ποδοσφαιριστής από τη Γουινέα, ο οποίος αγωνίζεται ως κεντρικός μέσος για την Πάφο FC. 

## Σταδιοδρομία σε συλλόγους
Ο Κανέ αγωνίστηκε στις ομάδες της Γουινέας Σατελίτ ΦΚ, ΑΣ Καλούμ Σταρ και Γκανγκάν ΦΚ, πριν μετακομίσει στο Αζερμπαϊτζάν για τη Νεφτσί Μπακού τον Ιανουάριο του 2019.  Έκανε το επαγγελματικό του ντεμπούτο για την ομάδα στη νίκη με 1–0 για το Πρωτάθλημα Αζερμπαϊτζάν εναντίον της Καραμπάγ ΦΚ στις 3 Φεβρουαρίου 2019.

Στις 28 Αυγούστου 2021, ο Ολυμπιακός ανακοίνωσε επίσημα την απόκτηση του Κανέ, ο οποίος υπέγραψε πενταετές συμβόλαιο, παραμένοντας ως δανεικός στη Νέφτσι Μπακού για τη σεζόν 2021-22, με τον Ολυμπιακό, ωστόσο, να έχει το δικαίωμα να διακόψει το δανεισμό οποιαδήποτε στιγμή. 

## Εθνική ομάδα
Ο Κανέ έκανε το ντεμπούτο του με την Εθνική Γουινέας στην ισοπαλία με 1-1 για το Πρωτάθλημα Εθνών Αφρικής 2020 εναντίον του Τσαντ στις 15 Νοεμβρίου 2020.

## Διακρίσεις

### Συλλογικές
**Νέφτσι Μπακού**

* Πρωτάθλημα Αζερμπαϊτζάν: 2020-21

## Εξωτερικοί σύνδεσμοι
*  
* Προφίλ στο NFT
* Προφίλ στο GSA
* Προφίλ στο Transfermarkt.com

## Παραπομπές


Κατηγορία:Ποδοσφαιριστές από τη Γουινέα
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γουινέας Κ20
Κατηγορία:Ποδοσφαιριστές Εθνικής Γουινέας
Κατηγορία:Ποδοσφαιριστές Νεφτσί Μπακού ΠΦΚ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Πάφου FC
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Βραβείο του Ιππότη της Ελευθερίας

Το **Βραβείο του Ιππότη της Ελευθερίας** (πολωνικά: *Rycerz Wolności*) είναι πολωνικό διεθνές βραβείο που απονέμεται ετησίως σε «εξαιρετικές προσωπικότητες, που προωθούν τις αξίες που εκπροσωπούσε ο Στρατηγός Κάσιμιρ Πουλάσκι: ελευθερία, δικαιοσύνη και δημοκρατία». Ιδρύθηκε το 2005 και παρουσιάζεται από το *The Casimir Pulaski Foundation*, το οποίο είναι μια ανεξάρτητη, μη κερδοσκοπική δεξαμενή σκέψης που ειδικεύεται στην εξωτερική πολιτική και τη διεθνή ασφάλεια. Στην επιτροπή προεδρεύει ο Ζμπίγκνιεφ Πισάρσκι, ο πρόεδρος του Ιδρύματος Casimir Pulaski, ο οποίος βραβεύει τους βραβευθέντες με χειροποίητα αντίγραφα της σπάθης (πολωνικά: *karabela)* που χρησιμοποιούσε ο Στρατηγός Πουλάσκι. Η τελετή απονομής πραγματοποιείται κάθε χρόνο κατά τη διάρκεια του Φόρουμ Ασφαλείας της Βαρσοβίας και το βραβείο θεωρείται ένα από τα σημαντικότερα βραβεία της πολωνικής εξωτερικής πολιτικής και ανθρωπίνων δικαιωμάτων.

## Βραβευθέντες

## Δείτε επίσης
* Βραβείο Αλληλεγγύης
* Βραβείο Ζαχάρωφ

## Παραπομπές


Κατηγορία:Πολωνικά βραβεία
Κατηγορία:Βραβεία ελεύθερης έκφρασης
Κατηγορία:Ευρωπαϊκά βραβεία ανθρωπίνων δικαιωμάτων
Κύναγχον το οξύφυλλο

[μικρογραφία|Κύναγχον το οξύφυλλο (''Cynanchum acutum''), 22-8-2021, Ποταμός [Λιμνοθάλασσα Επανομής|Επανομής, Ν. Θεσσαλονίκης]]
Το **Κύναγχον το οξύφυλλο** (*Cynanchum acutum*), με κοινή ονομασία **περικοκλάδι** και **σαρμασάκι**, ανήκει στην οικογένεια των Ασκληπιαδιδών (Asclepiadaceae). 

## Γεωγραφική κατανομή
Πρόκειται για ένα είδος με κυρίως μεσογειακή κατανομή, η οποία εκτείνεται από τη Βόρεια Ευρώπη μέχρι τη Νοτιοανατολική Ρωσία. Στον ελληνικό χώρο, το είδος παρουσιάζει εξαιρετικά ευρεία εξάπλωση, καθώς εντοπίζεται σχεδόν σε ολόκληρη την επικράτεια, από τις ηπειρωτικές περιοχές μέχρι τις αμμώδεις παραλίες και τις παράκτιες ζώνες της χώρας.

## Οικολογία
Από οικολογική άποψη, το είδος επιλέγει ενδιαιτήματα που συγκρατούν υγρασία και προσφέρουν φυσική κάλυψη. Συγκεκριμένα, διαβιεί σε περιοχές με πλούσια βλάστηση, όπως φράχτες και θάμνους, ενώ εντοπίζεται κοντά σε όχθες ποταμών και υγρούς βιοτόπους που εξασφαλίζουν τις απαραίτητες περιβαλλοντικές συνθήκες για την επιβίωσή του.

## Περιγραφή φυτού
Είναι πολυετές, αναρριχώμενο φυτό με φύλλα αντίθετα, καρδιοειδή, γλαυκόχρωμα. Τα άνθη είναι λευκό-ρόδινα και ανθίζει από τον Ιούνιο μέχρι τις αρχές Οκτωβρίου. Ο καρπός είναι μακρύς και γραμμοειδής. 

## Τοξικότητα
Είναι φυτό δηλητηριώδες με γαλακτώδη χυμό που περιέχει την τοξική ουσία κυναγχίνη. 

## Υποείδη
Συχνά, διακρίνονται δύο υποείδη: *Cynanchum acuminata* subsp. *acutum*, με κατανομή στην Ευρώπη, Αφρική, δυτική Ασία και το *Cynanchum acuminata* subsp. *sibiricum* με κατανομή στην Ασία.

## Πηγές

* Lafranchis T. & Sfikas G. 2001, Flowers of Greece (Vol. II)
* Pignatti S. 1982, Flora d’ Italia (Vol. II).
* Tutin et al. 2005, Flora Europaea Vol 3, Cambridge University Press

## Εξωτερικοί σύνδεσμοι
* greekflora.gr
* cybertaxonomy.org 
* luomus.fi

## Παραπομπές


Κατηγορία:Ελληνική χλωρίδα
Κατηγορία:Δηλητηριώδη φυτά
Φρεάτιο

250px|μικρογραφία|Συνηθισμένος τύπος φρεατίου.
Το **φρεάτιο** (η λέξη είναι υποκοριστικό του «φρέαρ») είναι υποδομή σχεδιασμένη για την αποστράγγιση των ομβρίων υδάτων από το έδαφος και δημοσίους χώρους, όπως πεζοδρόμους, χώρους στάθμευσης, πεζοδρόμια και δρόμους. 

Τα φρεάτια συχνά δεν μπορούν να διαχειριστούν την ποσότητα βροχής και σε αρκετές περιπτώσεις ενδέχεται να προκληθεί πλημμύρα στην επιφάνεια. Υπάρχουν δύο κύριοι τύποι φρεατίων, αυτά κάτω από το κράσπεδο και αυτά στην επιφάνεια του εδάφους. Τα πρώτα βασίζονται στην ικανότητα του ανοίγματος. Συνήθως πιέζονται στην αναστροφή του καναλιού για να βελτιωθεί η ικανότητα λήψης.

Αρχαιολογικές μελέτες έχουν αποκαλύψει τη χρήση εξελιγμένων συστημάτων απορροής ομβρίων υδάτων σε αρχαίους πολιτισμούς. Για παράδειγμα, στη Μινωική Κρήτη γύρω στο 2.000 π.Χ., στη Φαιστό υπήρχαν υποδομές απορροής ομβρίων υδάτων, συνήθως λίθινες, όπως επίσης και στην Κνωσσό. 

## Παραπομπές


Κατηγορία:Υδραυλική μηχανική
Κατηγορία:Μηχανική Περιβάλλοντος
Κατηγορία:Δημόσια υγιεινή
Σύνορα Ελλάδας-Βόρειας Μακεδονίας

Τα **Σύνορα Ελλάδας-Βόρειας Μακεδονίας** (*[[Σλαβομακεδονική γλώσσα|Σλαβομακεδονικά]]: Граници на Грција-Северна Македонија*), έχουν μήκος 246 χιλιoμέτρων και χωρίζουν τις Περιφέρειες Δυτικής Μακεδονίας και Κεντρικής Μακεδονίας στην Ελλάδα, από τις Περιφέρειες Πελαγονίας, Βάρνταρ και τη Νοτιοανατολική Στατιστική Περιφέρεια, στη Βόρεια Μακεδονία. Παλιότερα, κομμάτια του αποτελούσαν τα σύνορα Ελλάδας-Σερβίας και Ελλάδας-Βουλγαρίας, ενώ από το 1920 μέχρι το 1991, η περιοχή ήταν γνωστή ως Σύνορα Ελλάδας-Γιουγκοσλαβίας.

## Πορεία
Ο καθορισμός των συνόρων βασίζεται κυρίως από τον κατακόρυφο διαμελισμό της γύρω περιοχής. Το σύνορο ξεκινάει δυτικά από τη Λίμνη Μεγάλη Πρέσπα, κατευθύνεται ανατολικά, προς τις Νότιες κορυφογραμμές του Όρους Βαρνούντα και συνεχίζει ανάμεσα από τα χωριά Μετζιτλίγια και Νίκη. Ύστερα περνάει ανάμεσα από τους οικισμούς Ζίβορνο και Αχλάδα, μετά από τις κορυφές του Όρους Καϊμακτσαλάν, όπου στα 2521 μ. βρίσκεται ακριβώς πάνω στα σύνορα, η Σερβική Εκκλησία του Αγίου Πέτρου στην κορυφή Προφήτης Ηλίας και διασχίζει όλες τις κορυφογραμμές στην οροσειρά του Βόρα καταλήγοντας στον Αξιό, 3 χιλιόμετρα Νότια από τη Γευγελή.  Έπειτα ακολουθεί την καμπή μεταξύ Αξιού και της Λίμνης Δοϊράνης. Διασχίζοντας τη λίμνη, προχωρά προς τα βόρεια, ώσπου συναντάει το δυτικό τμήμα του Όρους Μπέλλες. Τέλος, συνεχίζει στην κορυφογραμμή του και συναντά τα Σύνορα Ελλάδας-Βουλγαρίας, στα 1883 μ. υψόμετρο, στην κορυφή Τούμπα, 15,5 χιλιόμετρα δυτικά της Σιδηρόπετρας. 

## Φωτογραφίες

Αρχείο:NovusGD2880.jpg|Η Λίμνη Μεγάλη Πρέσπα
Αρχείο:EFTI 18.jpg|Ο Σέρβικος Ναός του Αγίου Πέτρου στην κορυφή του Καϊμακτσαλάν, ακριβώς πάνω στο σύνορο.
Αρχείο:Λίμνη Δοϊράνη Κιλκίς.jpg|Άποψη της Λίμνης Δοϊράνης
Αρχείο:Κερκίνη και Μπέλες 04.jpg|Άποψη του Όρους Μπέλλες από τη Λίμνη Κερκίνη
Αρχείο:TumbaSummit7560.jpg|Το Τριεθνές Ελλάδας-Βουλγαρίας-Βόρειας Μακεδονίας, στο Όρος Μπέλες.


## Συνοριακές διελεύσεις

### Οδικό Δίκτυο

### Σιδηροδρομικό Δίκτυο

## Δείτε επίσης

* Σύνορα Ελλάδας-Τουρκίας
* Σύνορα Ελλάδας-Αλβανίας
* Σύνορα Ελλάδας-Βουλγαρίας
* Σχέσεις Ελλάδας και Βόρειας Μακεδονίας
* Ελλάδα
* Βόρεια Μακεδονία
* Ευρωπαϊκή Οδός 75
* Αυτοκινητόδρομος 1
* Ευρωπαϊκή Οδός 65
* Εθνική Οδός 3
* Συνοριακή Διάβαση Ευζώνων
* Συνοριακή Διάβαση Νίκης
* Λίμνες Πρέσπες
* Λίμνη Δοϊράνη
* Γιουγκοσλαβία
* Σύνορα Ελλάδας-Γιουγκοσλαβίας
* Γερμανική εισβολή στην Ελλάδα
* Μάχη της Δοϊράνης (1913)
* Μάχη του Σκρα
* Μάχη της Δοϊράνης (1917)
* Μάχη της Δοϊράνης (1918)
* Μακεδονικό ονοματολογικό ζήτημα
* Συμφωνία των Πρεσπών

## Παραπομπές


Κατηγορία:Σύνορα της Ελλάδας
Κατηγορία:Ελλάδα
Κατηγορία:Οδικό δίκτυο στην Ευρώπη ανά χώρα
Κατηγορία:Σύνορα Ελλάδας-Βόρειας Μακεδονίας
Κατηγορία:Σύνορα της Βόρειας Μακεδονίας
Κατηγορία:Σύνορα της Γιουγκοσλαβίας
Κατηγορία:Βόρεια Μακεδονία
Κατηγορία:Σύνορα Ελλάδας-Γιουγκοσλαβίας
Ελισάβετ Ναζλίδου

Η **Ελισάβετ Ναζλίδου** (1955  -  Λάρισα, 22 Αυγούστου 2019) ήταν Ελληνίδα ηθοποιός, ποντιακής καταγωγής.

## Βιογραφία
Συμμετείχε σε πολλές τηλεοπτικές σειρές και κινηματογραφικά έργα, αλλά και σε θεατρικές παραστάσεις. Γνωστές ήταν οι συχνές συνεργασίες της με το Κρατικό Θέατρο Βορείου Ελλάδος, όπως και εκείνες με διάφορες περιφερειακές σκηνές, ανά την Ελλάδα. Το 2013 βραβεύθηκε με διάκριση του κινηματογραφικού φεστιβάλ της Δράμας, για την ερμηνεία της στην ταινία της Στρατούλας Θεοδωράτου με τίτλο *Όχι πια ιστορίες αγάπης*.

Απεβίωσε στην ηλικία των 64 ετών ύστερα από σύντομη ασθένεια. 

## Φιλμογραφία

## Πηγή
* Κρατικό Θέατρο Βορείου Ελλάδος - Συντελεστές (ntng.gr)

## Παραπομπές

## Εξωτερικοί σύνδεσμοι
*

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Στέλιος Λιονάκης

Ο **Στέλιος Λιονάκης** (Χανιά, Κρήτης, 28 Φεβρουαρίου 1936 –  Αθήνα, 11 Απριλίου 2003) ήταν Έλληνας ηθοποιός. 

Πρωτοεμφανίστηκε στη θεατρική σκηνή το 1963, ως μέλος του θιάσου του Βασίλη Διαμαντόπουλου και της Μαρίας Αλκαίου. Ερμήνευσε δεκάδες ρόλους του κλασικού ρεπερτορίου με τις συνεργασίες του, μεταξύ άλλων, με το Θέατρο Τέχνης, το Ελληνικό Λαϊκό Θέατρο, το Εθνικό Θέατρο κ.α. ενώ πήρε επίσης μέρος σε αρκετές κινηματογραφικές ταινίες, όπως και σε γνωστά τηλεοπτικά σίριαλ, σε χαρακτηριστικούς ρόλους καρατερίστα. Ακόμη, ως μέλος του ΣΕΗ ασχολήθηκε με το συνδικαλισμό.

## Πηγή
* Λιονάκης Στέλιος - Ελληνικός κινηματογράφος (ellinikoskinimatografos.gr)

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Οδυνοφαγία

Η **οδυνοφαγία** είναι ο πόνος κατά την κατάποση. Ο πόνος μπορεί να γίνει αισθητός στο στόμα ή στο λαιμό και μπορεί να εμφανιστεί με ή χωρίς δυσκολία στην κατάποση. Ο πόνος μπορεί να περιγραφεί ως μικρός πόνος, αίσθημα καψίματος ή περιστασιακά ένας διαξιφιστικός πόνος που εκτείνεται στο πίσω μέρος. Η οδυνοφαγία συχνά οδηγεί σε ακούσια απώλεια βάρους.

## Αιτίες
Η οδυνοφαγία μπορεί να έχει περιβαλλοντικές ή συμπεριφορικές αιτίες, όπως:

* Πολύ ζεστό ή κρύο φαγητό και ποτά (που ονομάζεται κρυοδινοφαγία όταν σχετίζεται με κρύα ποτά, κλασικά στο πλαίσιο της κρυοσφαιριναιμίας).
* Λήψη ορισμένων φαρμάκων
* Χρήση ναρκωτικών, καπνού ή αλκοόλ
* Τραυματισμός στο στόμα, το λαιμό ή τη γλώσσα

Μπορεί επίσης να προκληθεί από ορισμένες ιατρικές καταστάσεις, όπως:

* Στοματικό έλκος
* Παραφαρυγγικά αποστήματα
* Λοιμώξεις του ανώτερου αναπνευστικού συστήματος
* Φλεγμονή ή μόλυνση του στόματος, της γλώσσας ή του λαιμού (οισοφαγίτιδα, φαρυγγίτιδα, αμυγδαλίτιδα, επιγλωττίτιδα)
* Ανοσολογικές διαταραχές
* Καρκίνος του τραχήλου ή του στόματος

## Δείτε επίσης
* Φαγοφοβία

## Παραπομπές


## Εξωτερικοί σύνδεσμοι

Κατηγορία:Συμπτώματα και σημάδια: Πεπτικό σύστημα και κοιλιά
Γέντζεϊ Σνιαντέτσκι

Ο **Γέντζεϊ Σνιαντέτσκι** (πολωνικά: *Jędrzej Śniadecki*, λιθουανικά: *Andrius Sniadeckis*) (30 Νοεμβρίου 1768 - 11 Μαΐου 1838) ήταν Πολωνός συγγραφέας, ιατρός, χημικός, βιολόγος και φιλόσοφος. Τα επιτεύγματά του περιλαμβάνουν το να είναι το πρώτο άτομο που συνέδεσε τη ραχίτιδα με την έλλειψη ηλιακού φωτός. Δημιούργησε επίσης τη σύγχρονη πολωνική ορολογία στον τομέα της χημείας.

## Ζωή και έργο
μικρογραφία| Ο Σνιαντέτσκι σε γραμματόσημο του 2018 της Λιθουανίας
Ο Σνιαντέτσκι γεννήθηκε στο Ζνιν (στη Μεγάλη Πολωνία) της Πολωνικής-Λιθουανικής Κοινοπολιτείας. Αφού ολοκλήρωσε τις πανεπιστημιακές του σπουδές στο Γιαγκιελόνιο Πανεπιστήμιο στην Κρακοβία, διέμεινε για κάποιο διάστημα στην Ιταλία και τη Σκωτία. Το 1797, διορίστηκε Πρόεδρος της Χημείας στην Ιατρική Σχολή στο Κεντρικό Σχολείο στη Βίλνιους (Βίλνο, Βίλνα), οποίο το 1803 μετονομάστηκε σε Αυτοκρατορικό Πανεπιστήμιο της Βίλνιους. Ένας από τους μαθητές του ήταν ο Ιγκνάτσι Ντομέικο. Ο Σνιαντέτσκι ήταν επίσης ένας από τους κύριους οργανωτές και επικεφαλής της πρόσφατα δημιουργούμενης Ιατρικής-Χειρουργικής Ακαδημίας του Βίλνο. Το 1806-1836 ήταν επικεφαλής της τοπικής Ιατρικής Επιστημονικής Εταιρείας, μιας από τις κορυφαίες επιστημονικές εταιρείες στην περιοχή.

Το πιο σημαντικό βιβλίο του Σνιαντέτσκι ήταν το *Początki chemii* (Απαρχές της χημείας), το πρώτο εγχειρίδιο χημείας στην πολωνική γλώσσα, που ετοιμάστηκε για την Επιτροπή Εθνικής Παιδείας. Θεωρήθηκε ένα από τα καλύτερα πολωνικά επιστημονικά εγχειρίδια της εποχής και χρησιμοποιήθηκε στα πολωνικά πανεπιστήμια μέχρι τη δεκαετία του 1930. Ο Σνιαντέτσκι ήταν επίσης γνωστός ως συγγραφέας λιγότερο σοβαρών έργων. Συνίδρυσε την *Towarzystwo Szubrawców* (Εταιρεία του Σουμπράβτσουφ), συνέβαλε εβδομαδιαίως με σατιρικά άρθρα στο *Wiadomości Brukowe* (Νέα του Πεζοδρομίου). Έγραψε επίσης άφθονα στο *Wiadomości Wileńskie* (Νέα του Βίλνιους), τη μεγαλύτερη και πιο διάσημη καθημερινή εφημερίδα στο Βίλνιους.

Το 1807, ο Σνιαντέτσκι ανακοίνωσε ότι ανακάλυψε ένα νέο μέταλλο στον λευκόχρυσο και το ονόμασε «vestium». Τρία χρόνια αργότερα, η Ακαδημία της Γαλλίας δημοσίευσε ένα σημείωμα που έλεγε ότι το πείραμα δεν μπορούσε να αναπαραχθεί. Αποθαρρυμένος από αυτό, ο Σνιαντέτσκι απέρριψε όλους τους ισχυρισμούς του και δεν μίλησε πια για το *vestium*. Παρ΄ όλα αυτά, υπήρξαν εικασίες ότι αυτό το νέο στοιχείο ήταν το ρουθήνιο, που βρέθηκε 37 χρόνια αργότερα από τον Καρλ Ερνστ Κλάους. Ωστόσο, δεν γίνονται αποδεκτές από τις σύγχρονες πηγές.

Ο Γέντζεϊ ήταν αδελφός του Γιαν Σνιαντέτσκι και πατέρας της Λουντβίκα Σνιαντέτσκα. Πέθανε στο Βίλνιους και θάφτηκε στο κοιμητήριο Χοροντνίκι στην περιοχή Ασμίανι της Λευκορωσίας.

## Παραπομπές


## Περαιτέρω ανάγνωση

* 
* 
* 
* 
* 
* 
* 
* 

Κατηγορία:Πολωνοί βιολόγοι
Κατηγορία:Πολωνοί χημικοί
Κατηγορία:Πολωνοί φυσικοί
Κατηγορία:Πολωνοί συγγραφείς
Κατηγορία:Φιλόσοφοι του Διαφωτισμού
Κατηγορία:Χημικοί του 19ου αιώνα
Κατηγορία:Χημικοί του 18ου αιώνα
Κατηγορία:Συγγραφείς του 18ου αιώνα
Μανολάκι Τασέβ

Ο **Μανολάκι Τασέβ** (Манолаки Ташев) ήταν Βούλγαρος οικονομολόγος και πολιτικός, ο πρώτος δήμαρχος της Σόφιας (1878).

Ο Τασέβ γεννήθηκε το 1835 σε οικογένεια πλούσιου εμπόρου της Οθωμανικής αυτοκρατορίας. Σπούδασε στη Σόφια με δάσκαλο τον Σάβα Φιλαρέτοβ και αργότερα, οικονομικά στη Βιέννη. Διορίστηκε δήμαρχος της Σόφιας από τις ρωσικές αρχές στις 10 Φεβρουαρίου 1878 και παρέμεινε στη θέση αυτή έως τις 8 Ιουνίου 1878. 

Όταν το 1878 ο Ρωσικός στρατός μετά τον Ρωσοτουρκικό πόλεμο απελευθέρωσε την Σόφια από τους Οθωμανούς διόρισε έναν *πρόεδρο του δημοτικού συμβουλίου της Σόφιας* όπου σε συνεργασία με έναν Ρώσο αξιωματούχο ασκούσε χρέη δημάρχου στην πόλη. Ο Ρώσος αυτός αξιωματούχος, ο Αλεξάντερ Μοσολόφ, ανέφερε τον Τασέβ ως βοηθό του. Στα έργα του αναφέρονται η δημιουργία δομών του δήμου, όπως η δημιουργία υπηρεσιών πυροσβεστικής, υγειονομικής και τεχνικής. 

## Παραπομπές


Κατηγορία:Δήμαρχοι Σόφιας
Κατηγορία:Βούλγαροι οικονομολόγοι
Μαρία Αλκαίου

Η **Μαρία Αλκαίου** (γενν. Μαρία Παπαγεωργίου, Αθήνα, 5 Μαΐου 1915 – 1 Ιανουαρίου 2005) ήταν Ελληνίδα βραβευμένη θεατρική (κυρίως) ηθοποιός και θιασάρχης. Εμφανίσθηκε στη θεατρική σκηνή από την ηλικία των 5 ετών με το θίασο της Κυβέλης. Το ντεμπούτο της στον κινηματογράφο πραγματοποιήθηκε το 1933. Απόφοιτος της Δραματικής Σχολής του Πέλου Κατσέλη, συνεργάσθηκε με το Εθνικό Θέατρο επί σειρά ετών, όπως και με την Εθνική Λυρική Σκηνή. Έλαβε μέρος και σε τηλεοπτικές σειρές.

## Διάκριση
Τιμήθηκε με το βραβείο του Α΄ γυναικείου ρόλου στο φεστιβάλ κινηματογράφου της Θεσσαλονίκης (1975) για την ερμηνεία της στην ταινία "Φόνισσα" (1974) του Κώστα Φέρρη.

## Προσωπική ζωή
Ήταν σε σχέση με τον ηθοποιό Βασίλης Διαμαντόπουλος 

Γονείς της ήταν οι επίσης ηθοποιοί Νίκος Παπαγεωργίου και Σαπφώ Αλκαίου. Έκανε τρεις γάμους, ανάμεσά τους με τον συνάδελφό της Τίτο Βανδή και αργότερα με τον μαέστρο Βύρωνα Κολάση. 

Τέκνα: Σαπφώ Μαρίνα Ελένη Κολάση και Ναταλία Νικολέτα Κολάση. 

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Φιλμογραφία
### Κινηματογράφος

### Βιντεοταινίες

### Τηλεόραση

### Τηλεοπτικές εκπομπές (συμμετοχή ή παρουσίαση)

### Θεατρικές παραστάσεις στην τηλεόραση

## Πηγή
* Μαρία Αλκαίου - Βιογραφία - Σαν Σήμερα .gr (sansimera.gr)

## Παραπομπές


Κατηγορία:Ελληνίδες ηθοποιοί
Σάβα Φιλαρέτοβ

Ο **Σάβα Βάλτσεβ Φιλαρέτοβ** (Сава Вълчев Филаретов), (20 Οκτωβρίου 1825 - 13 Νοεμβρίου 1863) ήταν εξέχων Βούλγαρος εκπαιδευτικός και παιδαγωγός.

## Βιογραφία
Γεννήθηκε στις 20 Οκτωβρίου 1825 στο χωριό Ζεράβνα του Σλίβεν, στην Οθωμανική Αυτοκρατορία. Έμαθε τα πρώτα γράμματα στο Κότελ και από το 1843 έως το 1848 δίδασκε στο Σούμεν, και στα αρχεία του Δημητράκη Χατζηπάνεβ διατηρείται η σύμβασή του για διδασκαλία. Έλαβε την ανώτατη εκπαίδευσή του στην Μεγάλη του Γένους Σχολή της Κωνσταντινούπολης, στη συνέχεια στο Λύκειο της Οδησσού (1849-1852) και στη συνέχεια αποφοίτησε από το Πανεπιστήμιο της Μόσχας.
Επέστρεψε στη, Οθωμανική ακόμα, Βουλγαρία και ξεκίνησε να εργάζεται ως δάσκαλος στη Σόφια, όπου άνοιξε το πρώτο σχολείο Θηλέων. Ο Φιλαρέτοβ αναπτύσσει ενεργό δημόσια δραστηριότητα, συμμετέχει στον εκκλησιαστικό-εθνικό αγώνα, συνεργάζεται με βουλγαρικά και ρωσικά περιοδικά και εφημερίδες.

Με τη δραστηριότητά του τράβηξε την προσοχή των Οθωμανικών αρχών το 1861 και αναγκάστηκε να εγκαταλείψει τη Σόφια και να πάει στη Ρωσία. Την ίδια χρονιά κατάφερε να επιστρέψει στη Βουλγαρία ως γραμματέας του ρωσικού προξενείου στην Αδριανούπολη.

Πέθανε από φυματίωση στο Κάιρο.

## Παραπομπές


Κατηγορία:Βούλγαροι παιδαγωγοί
Κατηγορία:Απόφοιτοι της Μεγάλης του Γένους Σχολής
Τζόρνταν Κάπρι

**Η Λόρι Λιν Τζάκσον (Lori Lynn Jackson)** (γεννήθηκε στις 24 Μαΐου 1984 στο Γκλέντεϊλ της Αριζόνα ), πιο γνωστή ως **Τζόρνταν Κάπρι (Jordan Carpi) αλλά και ως Lori Bazzil ή Queen of Cute**, είναι συνταξιούχος Αμερικανίδα ή Καναδέζα πρώην μοντέλο αίγλης που εργάστηκε στην ερωτική βιομηχανία.  Καστανή με ύψος 1.55. Το πρώτο της ντεμπούτο στη βιομηχανία ενηλίκων ήταν το 2003. Έχει ανέβει πρόσφατα βίντεο που εξηγεί γιατί ξαναγύρισε στην ερωτική βιομηχανία μετά από χρόνια.

## Καριέρα
Γεννημένη ως Lori Lynn Manna,  ξεκίνησε την καριέρα της στην ερωτική βιομηχανία όταν ανακαλύφθηκε από τον φωτογράφο Steve Lightspeed στα τέλη του 2003.  Παρουσιάστηκε ως η καλύτερη φίλη της Tawnee Stone, ενός άλλου δημοφιλούς μοντέλου για την εταιρεία.  Αφού παντρεύτηκε και πήρε το επίθετο Τζάκσον, αποσύρθηκε από τη βιομηχανία στα τέλη του 2010. . 

## Φιλμογραφία

## Βραβεία και υποψηφιότητες Ερωτικής Βιομηχανίας

## Παραπομπές


Κατηγορία:Αμερικανίδες ηθοποιοί πορνογραφικών ταινιών
Κατηγορία:Ερωτική βιομηχανία
Διαμέρισμα των Ιεροσολύμων

Το **Διαμέρισμα των Ιεροσολύμων** () είναι ένα από τα επτά διοικητικά διαμερίσματα του Ισραήλ. Πρωτεύουσά του είναι η Ιερουσαλήμ. Η περιοχή της Ιερουσαλήμ έχει έκταση 652 χλμ². Ο πληθυσμός των 1.159.900 κατοίκων είναι 66,3% Εβραίοι και 32,1% Άραβες. Το ένα πέμπτο (το 21%) των Αράβων στο Ισραήλ ζει στο Διαμέρισμα των Ιεροσολύμων, το οποία περιλαμβάνει τόσο την Ανατολική όσο και τη Δυτική Ιερουσαλήμ. Η προσάρτηση της Ανατολικής Ιερουσαλήμ από το Ισραήλ δεν έχει αναγνωριστεί από όλη τη διεθνή κοινότητα.

Η πλειοψηφία των Αράβων στο Διαμέρισμα των Ιεροσολύμων είναι Παλαιστίνιοι, οι οποίοι δικαιούνται να κάνουν αίτηση υπηκοότητας σύμφωνα με το ισραηλινό δίκαιο, αλλά είτε αρνούνται να υποβάλουν αίτηση είτε αποτυγχάνουν. Η μειονότητα είναι Άραβες πολίτες του Ισραήλ που ζουν στο Αμπού Γκος, το Μπέιτ Σαφαφά και την Ανατολική Ιερουσαλήμ, όπου Άραβες επαγγελματίες εγκαταστάθηκαν από τα τέλη της δεκαετίας του 1970, κυρίως για την παροχή νομικών και άλλων υπηρεσιών στον τοπικό πληθυσμό. Ο μη εβραϊκός πληθυσμός είναι 95,2% μουσουλμάνοι, 3,5% χριστιανοί με τους άλλους μη ταξινομημένους κατά θρησκεία.

## Παραπομπές


## Εξωτερικοί σύνδεσμοι
*
Βόρειο Διαμέρισμα (Ισραήλ)

Το **Βόρειο Διαμέρισμα** () είναι ένα από τα επτά διοικητικά διαμερίσματα του Ισραήλ. Το Βόρειο Διαμέρισμα έχει έκταση 4.478 χλμ², το οποία αυξάνεται σε 4.638 χλμ² όταν περιλαμβάνονται τόσο η ξηρά όσο και τα ύδατα. Η πρωτεύουσα του διαμερίσματος είναι το Νοφ ΧαΓκαλίλ και η μεγαλύτερη πόλη είναι η Ναζαρέτ.

Τα Υψίπεδα του Γκολάν λειτουργούν ως υποδιαμέρισμα του Βόρειου Διαμερίσματος του Ισραήλ από την ψήφιση του νόμου του Γκολάν του 1981, αν και η διεκδίκηση αναγνωρίζεται μόνο από τις Ηνωμένες Πολιτείες, ενώ το ψήφισμα 497 του Συμβουλίου Ασφαλείας των Ηνωμένων Εθνών αποδοκιμάζει την προσάρτηση αλλά δεν το επιβάλλει. Τα Υψίπεδα του Γκολάν καλύπτουν χερσαία έκταση 1.154 χλμ² και το υπόλοιπο του Βόρειου Διαμερίσματος καλύπτει 3.324 χλμ² (3.484 χλμ² συμπεριλαμβανομένων των υδάτων).

## Παραπομπές


## Εξωτερικοί σύνδεσμοι
* 

Κατηγορία:Ισραήλ
Διαμέρισμα της Χάιφα

Το **Διαμέρισμα της Χάιφα** () είναι διοικητικό διαμέρισμα που περιβάλλει την πόλη της Χάιφα, Ισραήλ. Το διαμέρισμα αποτελεί ένα από τα επτά διοικητικά διαμερίσματα του Ισραήλ και η πρωτεύουσά του είναι η Χάιφα. Η έκταση της περιοχής είναι 864 χλμ².
thumb|Η Χάιφα

## Δημογραφικά στοιχεία
Σύμφωνα με τα στοιχεία του Κεντρικού Στατιστικού Γραφείου του Ισραήλ για το 2016:
*Συνολικός πληθυσμός: 996.300
*Εθνικότητα:
**Εβραίοι: 642.700 (69,4%)
** Άραβες: 233.000 (25,1%)
** Άλλα: 51.000 (5,5%)
* Θρησκεία (από το 2017):
** Ιουδαίοι: 684.100 (68,6%)
** Μουσουλμάνοι: 213.400 (21,4%)
** Δρούζοι: 26.300 (2,6%)
** Χριστιανοί: 17.600 (1,7%)
** Χωρίς ταξινόμηση: 56.300 (5,6%)

## Παραπομπές


## Εξωτερικοί σύνδεσμοι
* 

Κατηγορία:Ισραήλ
Κεντρικό Διαμέρισμα (Ισραήλ)

Το **Κεντρικό Διαμέρισμα** () είναι ένα από τα επτά διοικητικά διαμερίσματα του Ισραήλ, συμπεριλαμβανομένης της περισσότερης περιοχής Σαρόν. Χωρίζεται περαιτέρω σε 4 υποδιαμερίσματα: Πετάχ Τικβά, Ράμλα, Σαρόν και Ρεχοβότ. Η μεγαλύτερη πόλη του διαμερίσματος είναι το Ρισόν Λε Ζιόν. Ο πληθυσμός του από το 2017 ήταν 2.115.800 κάτοικοι. Σύμφωνα με το Ισραηλινό Κεντρικό Στατιστικό Γραφείο, το 88% του πληθυσμού είναι Εβραίοι, το 8,2% είναι Άραβες και το 4% είναι «μη ταξινομημένοι», ως επί το πλείστον όντας μετανάστες από την πρώην Σοβιετική Ένωση με μερική ή κατ' όνομα εβραϊκή εθνοτική κληρονομιά ή μέλη οικογενειών Εβραίων.
thumb|Το Πετάχ Τικβά, στο Κεντρικό Διαμέρισμα

## Παραπομπές


## Εξωτερικοί σύνδεσμοι
* 

Κατηγορία:Ισραήλ
Διαμέρισμα του Τελ Αβίβ

Το **Διαμέρισμα του Τελ Αβίβ** () είναι το μικρότερο και πιο πυκνοκατοικημένο από τα επτά διοικητικά διαμερίσματα του Ισραήλ, με πληθυσμό 1,35 εκατομμύρια κατοίκους. Είναι 98,9% Εβραίοι και 1,10% Άραβες (0,7% Μουσουλμάνοι, 0,4% Χριστιανοί).

Πρωτεύουσα του διαμερίσματος είναι το Τελ Αβίβ, μία από τις δύο μεγαλύτερες πόλεις του Ισραήλ και η οικονομική, επιχειρηματική και τεχνολογική πρωτεύουσα της χώρας. Η μητροπολιτική περιοχή που δημιουργήθηκε από το διαμέρισμα του Τελ Αβίβ και τις γειτονικές του πόλεις ονομάζεται τοπικά Γκους Νταν.

Είναι το μόνο από τα επτά διαμερίσματα που δεν συνορεύει ούτε με τη Δυτική Όχθη ούτε με διεθνή σύνορα, καθώς περιβάλλεται στα βόρεια, ανατολικά και νότια από το Κεντρικό Διαμέρισμα και στα δυτικά από τη Μεσόγειο Θάλασσα. Η πυκνότητα πληθυσμού του διαμερίσματος του Τελ Αβίβ είναι 7.259/χλμ².

## Παραπομπές


## Εξωτερικοί σύνδεσμοι
* 

Κατηγορία:Ισραήλ
Νότιο Διαμέρισμα (Ισραήλ)

Το **Νότιο Διαμέρισμα** () είναι ένα από τα επτά διαμερίσματα του Ισραήλ, το μεγαλύτερο από πλευράς εδαφικής έκτασης αλλά το πιο αραιοκατοικημένο. Καλύπτει το μεγαλύτερο μέρος της ερήμου Νεγκέβ, καθώς και την κοιλάδα Αραβά. Ο πληθυσμός του Νότιου Διαμερίσματος είναι 1.086.240 κάτοικοι και η έκτασή του είναι 14.185 χλμ². Ο πληθυσμός του είναι 79,66% Εβραίοι και 12,72% Άραβες (κυρίως Μουσουλμάνοι), με 7,62% άλλους. Πρωτεύουσα του διαμερίσματος είναι η Μπερ Σεβά, ενώ η μεγαλύτερη πόλη είναι η Ασντόντ. Οι αμιγώς οικιστικές περιοχές Ομέρ, Μεϊτάρ και Λεχαβίμ της Μπερ Σεβά είναι σχετικά εύπορες, ενώ οι αναπτυξιακές πόλεις (συμπεριλαμβανομένων των Σντερότ, Νετιβότ και Οφακίμ) και οι επτά πόλεις των βεδουίνων είναι χαμηλότερες σε κοινωνικοοικονομική κλίμακα.

## Παραπομπές


## Εξωτερικοί σύνδεσμοι
* 

Κατηγορία:Ισραήλ
Πρόσωπο με πρόσωπο

Στην κοινωνιολογία, τη γλωσσολογία, τις μελέτες των μέσων ενημέρωσης και επικοινωνίας, η αλληλεπίδραση **πρόσωπο με πρόσωπο** θεωρείται η πιο άμεση κοινωνική αλληλεπίδραση που πραγματοποιείται χωρίς διαμεσολάβηση. Η αλληλεπίδραση πρόσωπο με πρόσωπο ορίζεται ως η αμοιβαία επίδραση της άμεσης φυσικής παρουσίας των ατόμων με τη γλώσσα του σώματός τους.  Αποτελεί ένα από τα βασικά στοιχεία της επικοινωνίας των ανθρώπων και σημαντικό μέρος της κοινωνικοποίησής τους.

## Παραπομπές


Κατηγορία:Ανθρώπινη επικοινωνία
Διαμέρισμα Ιουδαίας και Σαμάρειας

Το **Διαμέρισμα Ιουδαίας και Σαμάρειας** ()  είναι ένα από τα επτά διαμερίσματα του Ισραήλ. Περιλαμβάνει την κατεχόμενη από το Ισραήλ Δυτική Όχθη εκτός της Ανατολικής Ιερουσαλήμ. Καλύπτει έκταση 5.878 χλμ² και πρωτεύουσά του είναι η Αριέλ.

Το διαμέρισμα διαιρείται περαιτέρω σε 8 στρατιωτικές διοικητικές περιοχές: Μενασέ (περιοχή Τζενίν), Χα Μπικά (κοιλάδα του Ιορδάνη), Σομρόν (περιοχή Σετσέμ, γνωστή στα αραβικά ως Ναμπλούς), Εφραγίμ (περιοχή Τουλκάρμ), Μπινιαμίν (περιοχή αλ-Μπιρέχ/Ραμάλα), Μακαμπίμ (περιοχή Μακαμπίμ), Ετσιόν (περιοχή Βηθλεέμ) και Ιουδαία (περιοχή Χεβρώνας).

## Παραπομπές


## Εξωτερικοί σύνδεσμοι
* 

Κατηγορία:Ισραήλ
Γλώσσα του σώματος

Η **γλώσσα του σώματος** είναι ένας τύπος μη λεκτικής επικοινωνίας κατά την οποία οι εκφράσεις του προσώπου, χειρονομίες, στάση του σώματος και οι κινήσεις του σώματος, χρησιμοποιούνται για την έκφραση ή τη μετάδοση των πληροφοριών. Η γλώσσα του σώματος υπάρχει τόσο στα ζώα όσο και στους ανθρώπους.

Αν και η γλώσσα του σώματος είναι ένα σημαντικό μέρος της επικοινωνίας, η επικοινωνία μεταξύ πομπών και δεκτών διεξάγεται επί το πλείστον ασυναίσθητα.

Η "γλώσσα" του σώματος δεν πρέπει να συγχέεται με τη νοηματική γλώσσα, καθώς οι νοηματικές γλώσσες είναι γλώσσες και έχουν τα δικά τους γραμματικά συστήματα, καθώς και ότι είναι σε θέση να επιδείξουν τις θεμελιώδεις ιδιότητες που υπάρχουν σε όλες τις γλώσσες.Η γλώσσα του σώματος, από την άλλη πλευρά, δεν έχει γραμματικό σύστημα και πρέπει να ερμηνεύεται ευρέως, αντί να έχει απόλυτο νόημα που αντιστοιχεί σε μια συγκεκριμένη κίνηση, άρα δεν είναι γλώσσα με την ευρεία έννοια.

Η έκφραση του προσώπου είναι μέρος της γλώσσας του σώματος καθώς εκφράζει συναισθημάτων. Η ακριβής ερμηνεία του βασίζεται στην ερμηνεία πολλαπλών σημείων σε συνδυασμό- όπως η κίνηση των οφθαλμών, των φρυδιών, των χειλέων, της μύτης και των μάγουλων- για να σχηματίσει μια εντύπωση για τη διάθεση και την ψυχική κατάσταση ενός ατόμου. Θα πρέπει πάντα να λαμβάνεται επιπλέον υπόψη όσον αφορά το πλαίσιο στο οποίο συμβαίνει και την πιθανή πρόθεση του ατόμου.

## Παραπομπές


Κατηγορία:Μη λεκτική επικοινωνία
Χειρονομία

[μικρογραφία|250px|Η [μούντζα αποτελεί την πιο διαδεδομένη χειρονομία στον ελλαδικό χώρο. Η παρούσα χειρονομία δηλώνει απαξίωση]]
**Χειρονομία** αποτελεί μορφή μη λεκτικής επικοινωνίας ή μη φωνητικής επικοινωνίας κατά την οποία ορατές σωματικές ενέργειες επικοινωνούν συγκεκριμένα μηνύματα, είτε στη θέση είτε σε συνδυασμό με την ομιλία. Οι χειρονομίες περιλαμβάνουν την κίνηση των χεριών, του προσώπου ή άλλων τμημάτων του σώματος.  Οι χειρονομίες επιτρέπουν στα άτομα να επικοινωνούν μια ποικιλία συναισθημάτων και σκέψεων, από περιφρόνηση και εχθρότητα έως αποδοχή και στοργή, συχνά μαζί με τη γλώσσα του σώματος. Η χειρονομία και η ομιλία λειτουργούν ανεξάρτητα το ένα από το άλλο, αλλά βοηθούν στην επικοινωνία.

Οι χειρονομίες έχουν μελετηθεί διαχρονικά από διαφόρους φιλοσόφους.  Ο Μάρκος Φάβιος Κοϊντιλιανός ήταν Ρωμαίος ρήτορας που σπούδασε στο Oratoria για το πώς μπορεί να χρησιμοποιηθεί η χειρονομία σε ρητορικούς λόγους. Ένα από τα μεγαλύτερα έργα του και θεμέλιο για την επικοινωνία ήταν το "Institutio Oratoria" όπου εξηγεί τις παρατηρήσεις του.

## Παραπομπές


## Εξωτερικοί σύνδεσμοι
* 
*
Τζέιμς Μποντ (κόμικς)

Η **απόδοση του χαρακτήρα [[Τζέιμς Μποντ]] σε μορφή [[κόμικς]]** έχει βασισθεί στον ομώνυμο (και φανταστικό) ήρωα του μυθιστορήματος του συγγραφέα Ian Fleming. Παρουσιάστηκε από το 1958 έως το 1983, σε 52 ξεχωριστές ιστορίες, που εκδόθηκαν ως κόμικ-στριπ σε διάφορες Βρετανικές εφημερίδες, επτά εκ των οποίων κυκλοφορούσαν εκτός του Ηνωμένου Βασιλείου. 

Το έναυσμα δόθηκε το 1957, όταν η εφημερίδα *Daily Mirror*, ιδιοκτησίας του Λόρδου Beaverbrook, προσέγγισε τον συγγραφέα με σκοπό να τον πείσει για τη μεταφορά του μυθιστορήματός του σε κόμικς. Παρά τις έντονες αντιρρήσεις (σύντομα απλές επιφυλάξεις) που ο Φλέμινγκ εξέφρασε αρχικά, τελικά η εφημερίδα ενέταξε στην ύλη της τον ήρωα σε εικονογραφημένη έκδοση. Ο Φλέμινγκ, μάλιστα, προσπάθησε να βοηθήσει την έκδοση προτείνοντας τη μορφή που, κατά την άποψή του, θα έπρεπε να έχει ο Μποντ, ωστόσο ο καλλιτέχνης που επιστρατεύθηκε για τη μεταφορά, John McLusky διαφώνησε, θεωρώντας την εικόνα παρωχημένη και μάλλον προπολεμική. Έτσι, παρουσίασε μία πιο αρρενωπή, σχεδιαστικά, εκδοχή του Πράκτορα 007, στην πρώτη ιστορία που σχεδίασε με τίτλο *[[Casino Royale (μυθιστόρημα)|Casino Royale]]*, η οποία και τυπώθηκε το 1958.

Το σενάριο της διασκευής από το βιβλίο σε κόμικ επιμελήθηκε ο Anthony Hern, που είχε τη σχετική πείρα, ενώ η πλειονότητα των πρώτων σεναρίων γράφτηκε από το Henry Gammidge. Εν συνεχεία, οι Gammidge και McLusky θα παρουσιάσουν 12 ακόμη άλμπουμ του ήρωα, έως το 1966. Όμως, από το 1962 τα δικαιώματα της σειράς είχε αποκτήσει η ανταγωνίστρια εφημερίδα *Sunday Times*, έπειτα από μία διαφωνία που προέκυψε, μεταξύ των Beaverbrooke και Fleming. Δύο χρόνια αργότερα, πάντως, οι όποιες διαφορές μεταξύ των δύο ανδρών ξεπεράστηκαν, με αποτέλεσμα το στριπ να επιστρέψει στην εφημερίδα του πρώτου, υπό τον υπότιτλο *Στη Μυστική Υπηρεσία της Αυτής Μεγαλειότητας*. Από το 1966 έως το 1977 την εικονογράφηση της σειράς στην εφημερίδα *Daily Express*, είχε αναλάβει ο Yaroslav Horak.

Μποντ Τζειμς
Κατηγορία:Τζέιμς Μποντ
Τζον Μακλάσκι

Ο **Τζον Μακλάσκι** (**Hector John Dewhirst McLusky**, Γλασκόβη, Σκοτία, Ηνωμένο Βασίλειο, 20 Ιανουαρίου 1923 - 5 Σεπτεμβρίου 2006) ήταν Βρετανός καλλιτέχνης, δημιουργός κόμικς. Είναι περισσότερο γνωστός για τη συνεισφορά του στην εικονογραφημένη εκδοχή του ήρωα του μυθιστορήματος του Ίαν Φλέμινγκ, Τζέιμς Μποντ, ως ο αρχικός της σχεδιαστής.
## Τα πρώτα χρόνια
Από την παιδική του ηλικία, η οικογένεια του Τζον, περιλαμβάνουσα εκείνον, τους γονείς του και τα τρία του αδέλφια, μετακόμισε στον Λιντς του Γιόρκσαϊρ της Αγγλίας. Ακολούθως (1936) μετακόμισαν εκ νέου, στο Leamington Spa. Το 1940 ο Τζον αποφοίτησε από το *Warwick School* και ακολούθως προσλήφθηκε στο *Slade School of Art*, όπου εργάσθηκε ως διδάσκων καθηγητής.

## Καλλιτέχνης του Τζέιμς Μποντ
Από το 1958 έως το 1966 και για λογαριασμό της εφημερίδας *Daily Express*, ο Μακλάσκι εικονογράφησε συνολικά 13 αυθεντικές ιστορίες του 007, μικρής ή μεγαλύτερης έκτασης, βασισμένες στα αντίστοιχα έργα του Φλέμινγκ. Το 1982, σε συνεργασία με το σεναριογράφο Jim Lawrence, δημιούργησαν τέσσερις νέες ιστορίες του Μποντ. 
## Άλλες δημιουργίες και δραστηριότητες
Μετά από την διαδοχή του, ως σχεδιαστή του Μποντ από το Γιάροσλαβ Χόρακ, ο Μακλάσκι ανέλαβε τη σχεδίαση της σειράς Secret Agent 13 των εκδόσεων *Fleetway*. Για το περιοδικό *TV Comic* ο Μακλάσκι σχεδίασε πληθώρα ιστοριών τα επόμενα 15 έτη, όπως τα *Look and Learn*, αλλά και διασκευές των κινηματογραφικών χαρακτήρων *Laurell & Hardy* (Χονδρός και Λιγνός) και Ροζ Πάνθηρας. Επιπλέον, ο Μακλάσκι δίδαξε Ιστορία της Τέχνης και απασχολήθηκε επίσης ως αναπληρωτής καθηγητής στην Ιστορία των Τεχνών. Μία άλλη αγαπημένη απασχόλησή του ήταν στο κουκλοθέατρο του Γιόρκσαϊρ. Ως αναγνώριση της μεγάλης του συνεισφοράς στο συγκεκριμένο καλλιτεχνικό αντικείμενο (*Punch and Judy*), του απονεμήθηκε ο τιμητικός τίτλος του καθηγητή. 

Πέθανε σε ηλικία 83 ετών.

## Παραπομπές


Κατηγορία:Βρετανοί δημιουργοί κόμικς
Ιστιοπλοΐα στους Θερινούς Ολυμπιακούς Αγώνες 2020 – RS:X γυναικών

Το **RS: X** γυναικών, αποτελεί αγώνισμα της Ιστιοπλοΐας στους Θερινούς Ολυμπιακούς Αγώνες 2020 και πραγματοποιήθηκε από τις 25 έως και τις 31 Ιουλίου του 2021, στο λιμάνι της Ενοσίμα. Χρυσή ολυμπιονίκης αναδείχθηκε η Λου Γουνσιού από την Κίνα, συγκεντρώνοντας 36 βαθμούς ποινής.

## Μορφή Αγωνίσματος
Το αγώνισμα αποτελείται από 12 διαφορετικές ιστιοδρομίες και τον τελικό αγώνα μεταλλίου. Όλες οι αθλήτριες ξεκινάν και πλέουν μαζί μια προκαθορισμένη διαδρομή, ενώ πρέπει να περάσουν από συγκεκριμένα σημάδια/σημαδούρες πριν τερματίσουν. Στο τέλος κάθε ιστιοδρομίας, κάθε αθλήτρια λαμβάνει βαθμούς ποινής, ανάλογα με την θέση που τερμάτισε (πχ. η πρώτη λαμβάνει 1 βαθμό, η δεύτερη 2 κ.ο.κ.). Στο τέλος των 12 ιστιοδρομιών τα 10 σκάφη που συγκέντρωσαν τους λιγότερους βαθμούς ποινής, προκρίνονται στον αγώνα μεταλλίου. Κάθε αθλήτρια, έχει το δικαίωμα να αποκλείσει μια ιστιοδρομία από την συνολική καταμέτρηση των βαθμών ποινής, εκτός του αγώνα μεταλλίου, ο οποίος μετράει διπλά. Αυτή που συγκέντρωσε τους λιγότερους βαθμούς ποινής μετά από όλους τους αγώνες, είναι η νικήτρια.  Σε περίπτωση ισοβαθμίας, υπερτερεί η αθλήτρια που τερμάτισε πιο γρήγορα στον αγώνα μεταλλίου.

## Πρόγραμμα

## Αποτελέσματα

## Παραπομπές


Κατηγορία:Ιστιοπλοΐα στους Θερινούς Ολυμπιακούς Αγώνες 2020
Αχμάντ Μασούντ

Ο **Αχμάντ Μασσούντ** (Dari/Pashto: ) είναι Αφγανός πολιτικός και ιδρυτής του Εθνικού Μετώπου Αντίστασης του Αφγανιστάν. Είναι γιος του αντισοβιετικού στρατιωτικού ηγέτη Αχμάντ Σαχ Μασσούντ. Από τις 5 Νοεμβρίου 2016 είναι διευθύνων σύμβουλος του ιδρύματος Μασσούντ Στις 5 Σεπτεμβρίου 2019, ανακηρύχθηκε διάδοχος του πατέρα του στην κοιλάδα Παντζσίρ

Είναι ο σημερινός ηγέτης της αφγανικής αντίστασης στο Παντζσίρ.

Γεννήθηκε το 1989. Είναι το πρώτο από τα έξι παιδιά του Αχμάντ Σαχ Μασσούντ και ο μόνος γιος του.

Αφού ολοκλήρωσε την δευτεροβάθμια εκπαίδευση του στο Ιράν, ο Μασσούντ φοίτησε για ένα χρόνο στην Βασιλική Στρατιωτική Ακαδημία του Σάντχερστ. Το 2012, ολοκλήρωσε το προπτυχιακό πρόγραμμα στην επιστήμη του πολέμου στο Κινγκς Κόλετζ του Λονδίνου και πήρε το μπάτσελορ του το 2015. Το 2016 ολοκλήρωσε τις σπουδές του στις διεθνείς σχέσεις στο Πανεπιστήμιο του Σίτι του Λονδίνου. Οι διατριβές του αφορούσαν τους Ταλιμπάν.

## Παραπομπές


Κατηγορία:Αφγανοί πολιτικοί